ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
31 ส.ค. 2558

สรุปตลาดภาคเช้า  
ตลาดภาคเช้าปิดปรับตัวเพิ่มขึ้นเล็กน้อย ขณะที่ตลาดรอบบ้านไร้ทิศทาง ตลาดไทยได้ประเด็นการเตรียมเปิดประมูล 4G หนุนหุ้นกลุ่ม ICT และได้แรงหนุนจากการเก็งกำไรหุ้นกลุ่มพาณิชย์ที่ได้ประโยชน์จากการกระตุ้นเศรษฐกิจรากหญ้า ปิดตลาดภาคเช้าดัชนีเปลี่ยนแปลง +4.20 จุด มาที่ระดับ 1,370.14 จุด ด้วยมูลค่าการซื้อขายที่ระดับ 1.5 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มอ่อนตัวลงจากภาคเช้า คาดว่าหุ้นกลุ่มที่จะถูกขายทำกำไรจะเป็นหุ้นกลุ่มพลังงาน จากที่ราคาน้ำมันดิบ WTI เริ่มย่อตัวในช่วงเช้า อีกทั้งราคาหุ้นกลุ่มนี้ได้แรงเก็งกำไรจากประเด็น Treasury stock มากก่อนหน้าคาดมีแรงขายล๊อคกำไรกดดัน แนะนำเก็งกำไร THCOM มองข่าวการเปลี่ยนแปลงผู้บริหารวานก่อนกระทบกับราคาหุ้นมากไป
 
วิเคราะห์ทางเทคนิค
ECL ราคาปิด 1.75 บาท
แนวรับ 1.72 บาท           แนวต้าน 1.90 บาท
แนว cut loss หากใกล้จะหลุด 1.70 บาท
กราฟ ECL อยู่ในช่วงไต่ระดับฟอร์มตัวให้ครบตาม W-shape โดยมีแนวต้านสำคัญที่ 1.90 บาท โดยมี Buy signal ใน RSI เป็นตัวสนับสนุนการปรับตัวขึ้นนี้ แนะนำเก็งกำไรแบบ follow buy
ARIP ราคาปิด 1.08 บาท
แนวรับ 1.06 บาท           แนวต้าน  1.30 บาท
แนว cut loss หากใกล้จะหลุด 1.04 บาท
กราฟ ARIPดีดตัวขึ้นเมื่อสัปดาห์ก่อนแล้วพักตัวระยะสั้น โดยแท่งเทียนเมื่อวันศุกร์เกิด Positive Doji ซึ่ง จะทำให้เกิดการดีดตัวขึ้นต่อไป โดยกราฟกำลังจะตัดผ่านแนวสามเหลี่ยมเล็กเพื่อไปทำ W-shape ใหญ่ที่  1.30 บาท สัญญาณทุกอย่างดี  น่าเก็งกำไร
 
 
เด็กแนว
CIG  จะว่าเรื่องปกติก็ว่าได้ หรือจะว่าเรื่องไม่ปกติก็ว่าได้เหมือนกัน   ที่ว่าปกติคือราคาหุ้นตกลึก และเป็นหุ้นเล็ก ทำให้มีแรงซื้อเก็งกำไรเข้ามาตามประสาตลาดหุ้นไทยที่รายย่อยต้องหาอะไรกินระหว่างวันไม่อย่างนั้นต้องเหงา  จึงทำให้เกิดการดีดตัวของราคา คนที่เห็นก็เข้ามาเก็งกำไรต่อๆ กันไปนั่นเอง  แต่ถ้าจะว่าไม่ปกติก็สงสัยอยู่ เนื่องจากไปดูกลุ่มผู้ถือหุ้นมีหน้าใหม่ๆ  เข้ามาเป็นบรรดาเสี่ยก็หลายคน  ประกอบกับเป็นหุ้นที่ราคาต่ำกว่า Book ซึ่งอยู่ที่  1.85 บาท มีส่วนเกินมูลค่าหุ้น 565 ล้านบาท มีขาดทุนสะสม 214 ล้านบาทสามารถหักลบกันล้างออกได้ทันที  เท่ากับว่าบริษัทมีงบบัญชีที่เตรียมพร้อมในการสะสาง  ที่น่าสนใจคือมีที่ดินโรงงาน มูลค่าไม่น้อยเลยอะ เท่ากับว่ามี hidden asset ที่ซ่อนค่าไว้อยู่ จึงอาจจะเป็นที่หมายตาของบรรดาขาใหญ่ในการเข้าสวมกิจการ  หรือจะทำอะไรก็ต้องมาคอยดูกันไป แต่ดูจากโวลุ่มที่โตขึ้นมา ดูจากอาการหุ้นที่กระดิกแปลกๆ และคุณสมบัติอันครบถ้วนของหุ้นเล็ก  ทำให้เด็กแนวสนใจว่าหุ้นตัวนี้ใครที่มองว่าราคาลงเยอะ ความเสี่ยงต่ำ  upside สูงให้เข้าสะสม ขณะที่ตัวอุตสาหกรรมเองก็ได้ประโยชน์จากภาวะวัตถุดิบ อย่างพวกทองแดงราคาตกเข้ามาช่วย จึงได้รอบของกำไรวกกลับ เหมือนหุ้นหลายตัวที่ตอนนี้เล่นเรื่องนี้     
ดูจากกราฟย้อนหลัง 4 ปีพบว่ามีรอบใหญ่เกิดขึ้น 2 ครั้ง โดยการเริ่มต้นของรอบคือบริเวณแถวนี้แหละ จากนั้นจะวิ่งยาวไปประมาณ 80% เป็นอย่างน้อย และสังเกตดูว่าจะเป็นการยก high ยก low ในทุกครั้งไป  สำหรับครั้งนี้ถือว่ากำลังจะเกิดรอบใหญ่ขึ้นแล้ว มีแนวต้านของเส้น trend line ที่ 1.80 บาท ถือว่าน่าสนใจ  มีข้อแม้ว่าใน 2 week นี้ต้องฝ่า 1 บาทไปให้ได้จึงจะขึ้นตาม pattern นี้ และต้องไม่หลุด 0.80 บาทนะ ทางใดทางหนึ่ง เท่านั้นหากหลุดก็เผ่นกันให้ไว  